cyanic-selkie/wikianc huggingface dataset:
Kanadanvireo
Kanadanvireo (Vireo philadelphicus) on vireoiden heimoon kuuluva pohjoisamerikkalainen varpuslintu. Sen esiintymisalue käsittää Kanadan eteläosan Albertasta ja Brittiläisen Kolumbian itäosista Kaakkois-Quebeciin ja New Brunswickiin, sekä Yhdysvaltojen pohjoisosan Pohjois-Dakotasta Maineen. Laji on muuttolintu, joka talvehtii Keski-Amerikassa. John Cassin kuvaili lajin holotyypin Philadelphian lähistöltä vuonna 1851.
Forza Horizon
Forza Horizon on Playground Gamesin ja Turn 10 Studiosin kehittämä ajopeli, joka julkaistiin Xbox 360:lle lokakuussa 2012. Se on spin-off Forza Motorsport -pelisarjalle.
Pelaaminen
Forza Horizon on avoimeen maailmaan perustuva ajopeli, joka sijoittuu kuvitteellisen Horizon-tapahtuman ympärille Coloradossa. Pelissä edetään ajamalla kisoja, sekä tuhoamalla erilaisia esineitä ja ajamalla nopeasti. Horizon sisältää parannetun version Forza 4:ssä esitellystä pelimoottorista, joka on optimoitu toimimaan 65 erilaisella maaperällä.
Pelaaja voi halutessaan ohjata auton merkittyjen teiden ulkopuolelle, ellei sitä ole erikseen estetty kaiteella tai muulla rakenteella. Yksinpelissä on mukana uutena ominaisuutena tekoälyliikennettä. Pelissä voi myös ajaa muita tapahtuman kisaajia vastaan.
Atle
Atle on miehen etunimi. Nimi on muinaisskandinaavista alkuperää ja tuli uudelleen käyttöön 1800-luvulla Esaias Tegnérin runojen vaikutuksesta.
Suomessa nimi Atle on Digi- ja väestötietoviraston tietojen mukaan annettu vuoden 2019 loppuun mennessä noin 270 henkilölle. Nimeä ei ole suomen­kielisessä kalenterissa, mutta suomen­ruotsalaisen kalenterin mukaan Atlen nimipäivä on 4. maaliskuuta.
Raututunturit
Raututunturit on tunturiryhmä Urho Kekkosen kansallispuiston alueella ja Saariselän seudulla. Tämä tunturiryhmä on muodostunut noin 30–50 miljoonaa vuotta sitten ja yleisin alueella esiintyvä kivilaji on Lapin granuliitti.
Raututunturit ovat melko matalia, loivia ja helppokulkuisia. Alue on suosittu retkeilyalue. Tuntureista korkein on Kiilopää, joka on 546 metriä korkea ja muiden tuntureiden korkeus on noin 500 metriä. Raututuntureiden huippujen välissä sijaitsevista kuruista tunnetuimpia ovat Rumakuru, joka sijaitsee Vahtamapään ja Vävypään välissä sekä Kiilopään kaakkoispuolella sijaitseva Kuutamokuru.
Tunturiryhmän maastossa virtaa Kulasjoki, joka alkaa Kiilopään, Kuutamokurun ja Rautupään maastosta, virtaa Sodankylän ja Inarin kuntien rajan tuntumassa ja yhtyy lopulta Luttojokeen. Myös Luttojoen Suomen alueen suurin haara, Suomujoki virtaa tunturiryhmän maastossa. Rautupään, Kutturapäiden, Aaslakkapäiden ja Sihtipäiden välissä sijaitsee Rautulampi, jonka läheisyydessä sijaitseva Rautuvanka on vedenjakaja-aluetta. Samalla seudulla sijaitsevat myös Luulampi ja Lankojärvi.
Erkki Järvinen (täsmennyssivu)
Erkki Järvinen voi tarkoittaa:
Joku muu, mikä
Vilkkumaa julkaisi maaliskuussa 2016 ”Kaivopuiston jää” -singlen, jonka myötä Joku muu, mikä -EP alkoi muodostua asteittain. Vilkkumaa päätti kirjoittaa niin monta uutta kappaletta kuin luontevasti syntyy ja tehdä niistä kokonaisuuden ajattelematta kuitenkaan, että niistä muodostuisi albumi. Myös kappaleet ”Mä en oo sun ainoo”, ”Hyvä ihminen”, ”Mul ei oo rahaa” ja ”Pyörii” julkaistiin singleinä. Lisäksi kappaleeseen ”Unisex” tehtiin musiikkivideo.
EP:n julkaisun myötä Vilkkumaa lähti samannimiselle kiertueelle.
Sinebrychoff (täsmennyssivu)
Sinebrychoff tarkoittaa muun muassa seuraavia:
Scotty McCreery
Scotty McCreery (s. 9. lokakuuta 1993) on yhdysvaltalainen laulaja, joka voitti American Idol -televisiosarjan 10. tuotantokauden. McCreery on nuorin miespuolinen American Idol -voittaja.
Lapsuus
McCreery syntyi vuonna 1993 Judy ja Michael McCreeryn perheeseen Garnerin kaupungissa Pohjois-Carolinassa. Hänen äitinsä työskentelee kiinteistönvälittäjänä. Hänen isänsä syntyi Aguadillan kaupungissa Puerto Ricossa puertoricolaiselle äidille ja yhdysvaltalaiselle isälle. Lapsena McCreery imitoi usein Elvistä ja aloitti kitaransoiton kymmenvuotiaana. Hän kävi West Lake Middle Schoolia ja opiskeli sen jälkeen Garner Magnet High Schoolissa, missä hän liittyi lauluyhtyeeseen Die Meistersingers. Hän aloitti laulamisen tenorina, mutta vaihtoi bassoon äänensä muututtua. Hän voitti "Clayton Idol" -nimisen laulukilpailun Clayton Harvest -festivaaleilla Claytonissa Pohjois-Carolinassa ja oli yksi 36 finalistista "Rip the Hallways" -kilpailussa Pohjois-Carolinassa. Hän esiintyi erilaisissa paikallisissa tapahtumissa.
Koelaulu
McCreery osallistui American Idol -koelaulutilaisuuteen Milwaukeessa Wisconsinissa. Randy Jackson vertasi McCreeryä Randy Travisiin.
Hollywood-viikko
Hollywood-viikon ensimmäisellä kierroksella, joka oli ryhmäkierros, McCreery liittyi "Guaps"-ryhmään. Hollywood-viikon viimeisenä sooloesityksenä McCreery esitti Josh Turnerin kappaleen "Long Black Train".
Top 24:stä finaaliin
Tuomarit valitsivat McCreeryn 24 parhaan joukkoon. Live-esiintymiset pidettiin miljoonien tv-katsojien edessä. Hän oli viiden eniten ääntä saaneen miespuolisen kilpailijan joukossa ja näin varmisti paikkansa top 13:sta.
McCreery voitti American Idolin 10. tuotantokauden 25. toukokuuta 2011. 17-vuotiaana hän on toiseksi nuorin Idol -voittaja heti 6. kauden voittajan Jordin Sparksin jälkeen.
American Idolin jälkeen
McCreeryn debyyttialbumi Clear as Day sijoittui lokakuussa 2011 Billboard 200 -albumilistan ensimmäiselle sijalle 197 000 kappaleen myyntimäärällä. Hän on ensimmäinen kantrilaulaja sekä nuorin miespuolinen laulaja (18-vuotias), jonka ensimmäinen albumi debytoi listan ykkössijalla. See You Tonight (2013) ja Seasons Change (2018) ovat sijoittuneet Billboardin Country Album -listan kärkeen.
McCreery on Grand Ole Opryn vieraileva taiteilija.
Yksityiselämä
McCreery on kristitty: hän kuuluu eteläiseen baptistikonventioon. McCreery avioitui kesäkuussa 2018 Gabi Dugalin kanssa.
Rotherhithen rautatieasema
Rotherhithen rautatieasema on London Overgroundin asema Southwarkin alueella Lontoossa Yhdistyneessä kuningaskunnassa. Asema on Overgroundin East London Linen käytössä ja se sijaitsee Thamesin etelärannalla Lontoon matkakortin maksualueella 2.
Rotherhithen asemalta kulkee junia pohjoiseen kohti Highbury & Islingtonia ja Dalston Junctionia sekä etelään New Crossin, Crystal Palacen ja West Croydonin suuntiin.
Tatra T5A5
Tatra T5A5 oli ČKD Tatran Prahassa valmistama kokeellinen raitiovaunu, joka kehitettiin vuonna 1972.
Historia
Koska T5A5 suunniteltiin aikaisempien mallien seuraajaksi, siihen tuli samanlaiset sähkölaitteet kuin edeltäjiinsä, mutta moottoria oli parannettu. Koekappale tuli käyttöön vuonna 1974, koeajoon Prahassa, mutta se poistettiin kaksi vuotta myöhemmin. Vaunun sähkölaitteita käytettiin B6A2:n suunnittelussa Itä-Saksassa, ja se romutettiin lopullisesti vuonna 1985.
Kun huomattiin, että alkuperäistä koekappaletta ei voinut ottaa sarjatuotantoon, toinen malli valmistui vuonna 1981, ja sitäkin kokeiltiin yksinomaan Prahassa. Koeajojakso ei kestänyt pitkään ja kuten ensimmäinen koekappalekaan, sekään ei jäänyt säännölliseen liikenteeseen.
Etelänkiilavanga
Koko ja ulkonäkö
Kooltaan etelänkiilavanga on noin 24 cm. Päästään laji on musta ja koiras on selästään musta naaraan ollessa harmaa. Vatsastaan ja rinnastaan lintu on valkoinen. Nuoret etelänkiilavangat muistuttavat naarasta, mutta höyhenpuvussa on myös ruskeaa raidoitusta. Etelänkiilavangan nokka on suurikokoinen ja väriltään harmaa. Ulkonäöltään laji muistuttaa madagaskarinkäpinkäistä, mutta on sitä kookkaampi ja madagaskarinkäpinkäisen vatsa on harmaa.
Levinneisyys ja elinympäristö
Etelänkiilavangaa tavataan Madagaskarin eteläkärjestä. Linnun elinympäristöä ovat alankomaiden puolikuivat pensaikot ja vastaavat kasvillisuusalueet. Etelänkiilavangat liikkuvat yleensä pareittain ja liittyvät sekaparviin. Ravintonaan laji käyttää hyönteisiä ja hyönteisten toukkia, joita lintu etsii kuolleista puista repimällä kuorta pois nokallaan.
Pikkumyyrä, joka tahtoi tietää, kuka kehtasi kakkia kikkaran suoraan hänen päähänsä
Pikkumyyrä, joka tahtoi tietää, kuka kehtasi kakkia kikkaran suoraan hänen päähänsä on Werner Holzwarthin kirjoittama ja Wolf Erlbruchin kuvittama saksalainen lastenkirja myyrästä joka lähtee selvittämään hyvän päivänsä pilaajaa.
Kääntäjä Pirkko Talvio-Jaatinen. Suomenkielinen versio on vapaasti käännetty alkuperäisestä teoksesta. Suomenkielisen version on kustantanut Nemo ja sen ilmestymisvuosi suomessa oli 2000, sivuja kirjassa on 23.
Morten Green
Morten Green (s. 19. maaliskuuta 1981 Hørsholm, Tanska) on tanskalainen jääkiekkoilija, joka edustaa DEL-joukkue Hannover Scorpionsia.
Juan Calienes
Juan Calienes (24. marraskuuta 1799 Arequipa – kesäkuu? 1867) oli perulainen roomalaiskatolinen piispa. Hänestä tuli fransiskaani 24. huhtikuuta 1817, ja hänet nimitettiin Arequipan hiippakunnan johtoon 27. maaliskuuta 1865. Piispaksi vihkiminen seurasi 24. elokuuta. Pääkonsekraattorina toimi José Sebastian Goyeneche Barreda. Calienes kuoli 67-vuotiaana virassa.
Pérdika (Ioánnina)
Pérdika on Kreikan kylä, joka kuuluu hallinnollisesti Dodónin kuntaan, Ioánninan alueyksikköön ja Epeiroksen alueeseen. Sen väkiluku on 120 (vuonna 2011).
Pérdikan kylä sijaitsee 24 kilometriä etelään Ioánninan kaupungista. Sen aiempi nimi oli vuoteen 1953 saakka Moúles (Μούλες). Pérdika muodostaa myös laajemman kyläyhdyskunnan (Τοπική Κοινότητα Πέρδικας, Topikí Koinótita Pérdikas), johon kuuluu varsinaisen Pérdikan kylän lisäksi Vasaíikan kylä. Koko yhdyskunnan väkiluku on 130.
Aiemmin kylä kuului Ágios Dimítrioksen kuntaan ja vuodesta 2011 lähtien Dodónin kunnan Ágios Dimítrioksen kunnallisyksikköön.
Andrew Talansky
Andrew Talansky (s. 23. marraskuuta 1988 Miami) on yhdysvaltalainen maantiepyöräilijä. Hän kilpaili ammattilaisena vuosina 2008–2017. Talansky voitti Pariisi–Nizza-ajossa 2013 kolmannen etapin. Kokonaiskilpailussa hän sijoittui toiseksi 55 sekuntia Richie Portelle hävinneenä ja voitti nuorten kilpailun. Hän voitti 2014 Critérium du Dauphiné kokonaiskilpailun 27 sekunnin erolla Alberto Contadoriin
Alkemisti löytää fosforin
thumb|250px|Alkemisti löytää fosforin, 1771. Alkemisti löytää fosforin on englantilaisen Joseph Wrightin maalaus noin vuodelta 1771. Maalaus, joka on kooltaan 127 × 102 cm, on Derbyn kaupunginmuseossa. Teoksen koko nimi on The Alchemist in Search of the Philosopher’s Stone Discovers Phosphorus and Prays for the Successful Conclusion of his Operation, as was the Custom of the Ancient Chemical Astrologers.
Maalauksen alkemisti on yrittänyt kehittää viisasten kiven, joka muuttaisi muut metallit kullaksi, ja keksii fosforin lähes vahingossa. Wright maalasi työn sata vuotta fosforin löytämisen jälkeen. Wrightin on arveltu saaneen aiheensa fosforin oikean löytäjän Hennig Brandin elämästä, ja hän tutustui alan kirjallisuuteen ennen työn maalaamista.
Teoksessa on uskonnollista kuvastoa: rakennus muistuttaa kirkkoarkkitehtuuria. Polvistuneen alkemistin asento muistuttaa rukousasentoa uskonnollisissa maalauksissa.
Wright on sijoittanut valonlähteen kuva-alaan kuten monissa muissakin tunnetuissa töissään.
Aapo Rapi
Aapo Rapi (s. 1977, Savitaipale) on suomalainen kuvataiteilija. Hän on opiskellut Tampereella ja Edinburghin College of Artsissa.
Rapin sarjakuva-albumi Meti oli ehdolla vuoden 2011 Angoulêmen kansainvälisillä sarjakuvafestivaaleilla Ranskassa.
Vårgårdan kunta
Vårgårdan kunta on Länsi-Götanmaan läänissä sijaitseva Ruotsin kunta. Maakuntajaossa se kuuluu Länsi-Götanmaahan. Kunnan keskustaajama on Vårgårda.
Vuonna 2007 kunnassa oli 83,40 km² peltoa, joten saman ajankohdan maapinta-alaan vertaamalla saadaan peltojen osuudeksi 19,5 prosenttia kunnan maapinta-alasta.
Kuntajaon kehitys
Vuonna 1928 Algutstorpin ja Kullings-Skövden maalaiskuntiin perustettiin Vårgårdan taajaväkinen yhdyskunta. Vuonna 1952 muodostettiin Vårgårdan maalaiskunta yhdistämällä 17 entistä maalaiskuntaa, jotka olivat Södra Härene, Kullings-Skövde, Tumberg, Fullestad, Bergstena, Lena, Siene, Algutstorp, Kvinnestad, Asklanda, Ornunga, Ljur, Nårunga, Skogsbygden, Horla, Hol ja Bälinge. Niiden lisäksi kuntaan liitettiin Landan seurakunta entisestä Bråttensby och Landan maalaiskunnasta. Jo vuonna 1955 Bälinge liitettiin Alingsåsin kaupunkiin, joka on osa nykyistä Alingsåsin kuntaa. Vårgårdan taajaväkinen yhdyskunta lakkautettiin vuoden 1963 lopussa. Vuoden 1971 kuntauudistuksessa Vårgårdan maalaiskunta muutettiin nykyiseksi Vårgårdan kunnaksi ilman rajamuutoksia.
Väestönkehitys
Kunnan väestö taustan mukaan on esitetty seuraavassa taulukossa.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 189 309 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 65 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
Elinkeinot
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
Taajamat
Kunnassa on 2 taajamaa, joiden osuus kunnan väestöstä vuoden 2010 lopussa oli 49,1 prosenttia. Taajamien ulkopuolella asui tuolloin 5 565 asukasta. Seuraavassa on lueteltu kunnan alueella sijaitsevat taajamat väkilukuineen:
Kunnan keskustaajama on lihavoitu.
Pientaajamat
Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Entiset pientaajamat
Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Kunnanvaltuusto
Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Vårgårdan kunnanvaltuustossa vuodesta 1973 lähtien.
Piirit
thumb|right|250px|Kartta Vårgårdan kunnan piireistä.
Vuodesta 2016 alkaen kunta on jaettu seuraaviin piireihin:
Seurakunnat
Vuoden 2012 aluejaon mukaan kunnassa on seuraavat Ruotsin kirkon seurakunnat:
Stężyca
Stężyca on muuan muassa seuraavien Puolan paikkakuntien nimi:
Morten Poulsen
Morten H. Poulsen (s. 9. syyskuuta 1988 Herning, Tanska) on tanskalainen jääkiekkoilija, joka pelaa Tanskan pääsarjan Herning Blue Foxissa. Poulsen on edustanut Tanskan maajoukkuetta 199 virallisessa maaottelussa.
Seuraura
Poulsen on Herning Blue Foxin kasvatti. Hän edusti kaudella 2004–2005 joukkueen alle 20-vuotiaiden joukkuetta, jossa teki 28 ottelussa 14 maalia ja yhteensä 27 tehopistettä. Saman kauden aikana hän pelasi myös Herningin kakkosjoukkueessa Tanskan toiseksi korkeimmalla sarjatasolla. Hän teki kakkosjoukkueessa pelaamissaan 15 ottelussa viisi maalia sekä yhden syöttöpisteen.
Kaudella 2005–2006 Poulsen paransi kakkosjoukkueen paidassa pelaten 17 ottelua ja tehden niissä 21 maalia ja yhteensä 35 tehopistettä. Juniorijoukkueessa hän pelasi myös 17 ottelua ja teki 19 pistettä. Kakkosjoukkueen paidassa Poulsen pelasi pudotuspeleissä yli kaksi pistettä per peli -tahdilla tehden viidessä ottelussa 11 tehopistettä. Lisäksi hän pääsi debytoimaan Tanskan pääsarjassa Metal Ligaenissa, jossa pelasi Herningin joukkueessa yhdeksässä ottelussa. Niissä hän jäi pisteittä ja istui yhden kahden minuutin rangaistuksen. Pudotuspeleissä hän pelasi kolme ottelua ilman pisteitä. Joukkue voitti kauden päätteeksi pronssia.
Poulsen pelasi kaudella 2006–2007 viiden ottelun verran juniorijääkiekkoa. Niissä hän teki tehopisteet 4+4. Kakkosjoukkueessa Poulsen teki 14 pelissä yhtä monta maalia sekä 11 syöttöpistettä. Herningin ykkösjoukkueen riveissä hän 27 ottelua, joiden aikana teki pääsarjauransa kaksi ensimmäistä maalia. Pudotuspeleissä hän jäi pisteittä pelaamissaan 14 ottelussa. Herning ja Poulsen voittivat kauden päätteeksi Tanskan mestaruuden.
Kauden 2007–2008 lopussa Poulsen pelasi viimeisen kerran juniorijoukkueen riveissä edustaessaan sitä yhdessä pudotuspeliottelussa. Hän iski ottelussa yhden maalin. Aikuisten joukkueessa Poulsen teki 40 ottelussa 17 tehopistettä. 16 pudotuspeliottelussa hän teki yhden maalin sekä yhden syöttöpisteen. Kauden päätteeksi Poulsen voitti Herningin kanssa toisen perättäisen Tanskan mestaruuden.
Kaudeksi 2008–2009 Poulsen siirtyi Herningistä pelaamaan Nordsjælland Cobrasiin. Ensimmäisellä kaudellaan Herningin ulkopuolella hän teki 14 tehopistettä 38 ottelussa. Neljässä pudotuspeliottelussa syntyi kaksi syöttöpistettä. Lisäksi hän pelasi Tanskan toiseksi korkeimmalla sarjatasolla pelaavassa Gladsaxe/Rungsted II -joukkueessa kolme pudotuspeliottelua ilman pisteitä. Toisella kaudellaan Cobrasissa Poulsen paransi tehden 33 pistettä 36 ottelussa. Viidessä pudotuspeliottelussa syntyi yksi maali sekä yhteensä kolme tehopistettä.
Kaudeksi 2010–2011 Poulsen palasi takaisin Herningiin, jossa teki uransa henkilökohtaisen piste-ennätyksen joukkueen voittaessa jälleen Tanskan mestaruuden. Runkosarjan aikana hän teki 60 pistettä, joista 25 oli maaleja. Pudotuspelien 14 pelissä syntyi yhdeksän maalia ja 22 tehopistettä. Hän oli sekä runkosarjassa että pudotuspeleissä Herningin toiseksi tehokkain pistemies ketjutoverinsa Bryan Marshallin jälkeen. Poulsen ja Marshall valittiin molemmat liigan tähdistökentälliseen.
Kaudella 2013–2014 Poulsen pelasi 43 ottelua ja teki niissä 19 pistettä. Kaudeksi 2014–2015 myös Mortenin veli Anders Poulsen siirtyi pelaamaan Oskarshamniin. Morten Poulsen teki 47 ottelussa 16 maalia ja yhteensä 28 tehopistettä. Hänelle tuomittiin kauden aikana kaksi kahden minuutin rangaistusta.
Kauden jälkeen Poulsen jätti Oskarshamnin pelattuaan joukkueessa neljän kauden ajan. Hän solmi sopimuksen itävaltalaisen Erste Bank Eishockey Ligassa pelaavan Graz 99ersin kanssa. Kaudeksi 2016–17 SM-Liigassa pelaavaan Lahden Pelicansiin yhden vuoden sopimuksella.
Kaudeksi 2017–2018 Poulsen siirtyi try out -sopimuksella Itävallan EBEL-liigan italialaisjoukkue HC Bolzanoon. Koeajan jälkeen hän ei kuitenkaan saanut sopimusta seuraan. Poulsen teki tämän jälkeen sopimuksen toisen EBEL-seuran, HC TWK Innsbruckin kanssa.
Poulsen pelasi yhden kauden Innsbruchissa ja palasi sen jälkeen kotikaupunkiinsa, Tanskan pääsarjan Herning Blue Foxiin, jonka kanssa teki vuonna 2018 kolmivuotisen sopimuksen. Hän jatkoi 2021 sopimusta kahdella vuodella ja uudestaan 2023. Poulsen ja Herning sijoittuivat kaudella 2022–2023 Tanskan pääsarjassa hopaelle. Poulsen valittiin sarjan tähdistökentälliseen.
Maajoukkueura
Poulsen esiintyi maajoukkueen paidassa ensimmäisen kerran kauden 2005–2006 päätteeksi, jolloin hän edusti Tanskan alle 18-vuotiaiden maajoukkuetta alle 18-vuotiaiden maailmanmestaruuskilpailuiden 1. divisioonassa. Hän pelasi turnauksessa viisi ottelua, joissa teki yhden maalin sekä neljä tehopistettä. Seuraavana vuonna hän pelasi vanhemmissa alle 20-vuotiaiden maailmanmestaruuskilpailuissa, joissa Tanska pelasi myös 1. divisioonassa. Poulsen oli turnauksessa Tanskan paras maalintekijä kuudella osumallaan, kun joukkue nousi seuraavaksi vuodeksi kisojen pääsarjaan. Lisäksi hän oli koko turnauksen paras maalintekijä sekä tuli valituksi kisojen parhaaksi hyökkääjäksi. Poulsen pelasi myös seuraavan vuoden kisoissa pääsarjassa, jossa teki kuudessa pelaamassaan ottelussa kaksi maalia ja yhden syöttöpisteen, kun Tanska tippui seuraavaksi vuodeksi takaisin 1. divisioonaan.
Ensimmäisen kerran Poulsen edusti Tanskan aikuisten maajoukkuetta kevään 2011 maailmanmestaruuskilpailuissa, jolloin pelasi kuusi ottelua ja jäi pisteittä. Seuraavan vuoden turnauksessa Poulsen teki ensimmäisen maajoukkuemaalinsa aikuisten tasolla. Kauden 2011–2012 aikana hän pelasi yhteensä 20 maaottelua. Vuoden 2013 maailmanmestaruuskilpailuissa Poulsen teki jälleen yhden maalin pelaamissaan seitsemässä ottelussa. Vuoden aikana hän pelasi 23 virallista maaottelua Tanskan paidassa. Poulsen on edustanut Tanskaa myös vuosina 2014, 2015, 2016, 2017, 2019, 2021, 2022 ja 2023.
Ruotsin keskuspankin taloustieteen palkinto Alfred Nobelin muistoksi
300px|thumb|Vuoden 2008 Nobelin taloustieteen palkinnon julkaisutilaisuus. Ruotsin keskuspankin taloustieteen palkinto Alfred Nobelin muistoksi, jota kutsutaan myös Nobelin taloustieteen palkinnoksi on Ruotsin keskuspankin vuonna 1968  perustama, erityisen korkeatasoisesta taloustieteellisestä tutkimuksesta vuosittain vuodesta 1969 lähtien jaettu palkinto. Vaikka palkinto ei ole yksi Alfred Nobelin testamentissa määritellyistä palkinnoista, palkinnon saajat vastaanottavat palkintonsa samassa tilaisuudessa 10. joulukuuta kuin fysiikan, kemian, lääketieteen ja kirjallisuuden Nobel-palkinnon saajat. Myös palkinnon rahallinen suuruus on sama kuin muiden Nobel-palkintojen.
Palkinnon arvostus perustuu osittain siihen, että palkinto yhdistetään Alfred Nobelin testamentissa luotuihin palkintoihin. Tämä suhde onkin usein ollut ristiriitojen lähde. Palkintoa on luonnehdittu esimerkiksi Ruotsin keskuspankin markkinointitoimenpiteeksi. Muiden muassa David Harvey esittää teoksessaan Uusliberalismin lyhyt historia (2008) että Ruotsin keskuspankin palkinnon liittämiselle Alfred Nobelin nimeen oli poliittinen motiivi.
Palkinnon historiaa
Maailman vanhin keskuspankki, Sveriges Riksbank, päätti juhlistaakseen 300-vuotista historiaansa vuonna 1969 perustaa taloustieteen palkinnon. Tämän vuoksi se lahjoitti Nobelin säätiölle suuren rahasumman, jonka tuotoista palkinnot oli maksettava.
Helmikuussa 1995 palkinnon jakoperusteita muutettiin kattamaan yhteiskuntatieteet laajemmin kuin pelkästään taloustieteen osalta. Näin ollen taloustieteen Nobel-palkinnon voi nykyään saada myös erityisen ansiokkaasta tutkimuksesta esimerkiksi valtio-opin, psykologian tai sosiologian alalla. Myös palkinnon saajan päättävän komitean kokoonpanoa muutettiin siten, että siinä on nykyään oltava kaksi ei-ekonomistia, kun taas aiemmin palkinnon saajan oli päättänyt viiden ekonomistin ryhmä. Ennen jakoperusteiden muutosta vuonna 1994 palkinnon julkistus viivästyi puolitoista tuntia ilmoitetusta kiistelyyn siitä, voiko peliteorian soveltamisesta saada taloustieteen palkinnon.
Palkinnon jakoprosessi
Taloustieteen nobelistit, kuten myös kemian ja fysiikan nobelistit valitsee Ruotsin Kuninkaallinen Tiedeakatemia. Palkinnon saajia voi yhtenä vuonna olla enintään kolme. Kruunumääräinen palkintosumma on vaihdellut vuosien saatossa. Vuonna 1969 Nobel-palkinnon rahallinen arvo oli 375 000 Ruotsin kruunua ja vuosina 2000–2011 jakosumma oli 10 miljoonaa Ruotsin kruunua. Vuonna 2019 palkinnon arvo oli 9 miljoonaa Ruotsin kruunua.
Vuosittain palkinnon saajaksi ehdotetaan noin sataa ehdotuksen tekohetkellä elävää henkilöä. Ehdotuksia palkinnon saajaksi voivat tehdä ainoastaan siihen tarkoitukseen erityisesti hyväksytyt, tietyt kriteerit täyttävät ehdottajat. Tähän joukkoon kuuluvat esimerkiksi aiemmat taloustieteen nobelistit, palkintokomitean jäsenet, Ruotsin kuninkaallisen tiedeakatemian jäsenet, pohjoismaisten yliopistojen ja korkeakoulujen palkinnon aihepiirin vakituiset professorit sekä eräät muut tahot. Palkinnonsaajat päättää 5–8-henkinen komitea. Ehdokkaiden nimet ja valintaan liittyvät seikat tulee pitää salaisena 50 vuoden ajan.
Ristiriitoja
Taloustieteen Nobel-palkintoon liittyy joitain ristiriitaisuuksia. Yleisimmin keskustelua herättävät kysymykset ovat:
Anteplan
Anteplan Oy on kouvolalainen insinööri- ja suunnittelutoimisto. Se työllistää n. 30 henkilöä. Anteplanin pääkonttori sijaitsee Kouvolassa. Lisäksi sillä on toimipaikat Lahdessa ja Kotkassa. Anteplan Oy:n liikevaihto on n. 2,5 miljoonaa euroa.
Tuotteet ja palvelut
Laitteistojen ja laitoksien suunnittelu ja tuotekehitys sekä teknisen tuoteinformaation ratkaisut ja palvelut.
BTV
BTV voi tarkoittaa seuraavia asioita:
Medioissa:
SexyBack
SexyBack on ensimmäisenä julkaistu single poplaulaja Justin Timberlaken toiselta sooloalbumilta FutureSex/LoveSounds. Kappaleessa esiintyy Timberlaken lisäksi myös yksi tuottajista, Timbaland.
Kappale menestyi eri puolilla maailmaa ja pysyi esimerkiksi Billboardin singlelistan ykkösenä seitsemän viikkoa. Myös Britanniassa, Saksassa ja Australiassa SexyBack saavutti listojen ykkössijan.
De’Angelo Wilson
De’Angelo Ke’Shine Hill Wilson (29. maaliskuuta 1979 Dayton, Ohio – 26. marraskuuta 2008 Los Angeles, Kalifornia, Yhdysvallat) oli yhdysvaltalainen näyttelijä. Hänet tunnetaan muun muassa elokuvista Tapaus Antwone Fisher (2002) ja 8 Mile (2002). Hän näytteli myös yhdessä televisiosarjan C.S.I. New York jaksossa.
Wilson teki itsemurhan 26. marraskuuta 2008 29-vuotiaana.
Jätkäsaaren peruskoulu
Jätkäsaaren peruskoulu on Helsingin Jätkäsaaressa sijaitseva peruskoulu. Koulussa toimivat luokat 1–9.
Samsung Galaxy S9
Käyttöjärjestelmä
Puhelin julkaistiin Android 8 "Oreo" -käyttöjärjestelmällä, jonka päällä oli Samsung Experience -käyttöliittymä. Joulukuussa 2018 puhelimelle julkaistiin Android 9 "Pie" -käyttöjärjestelmä, jossa käyttöliittymänä toimii One UI.
Arvostelut
Puhelinvertailu-sivuston testissä S9 sai 4/5 tähteä. Juha Kokkosen arvostelu io-tech.fi-sivustolla otti huomioon muun muassa 4K-videokuvauksen. Muropaketin arvostelussa huomattiin, että Samsung on onnistunut parantamaan edellisen vuoden lippulaivamallia entisestään.
Ominaisuudet
Puhelin painaa 163 grammaa, ja sen mitat ovat 147,7 × 68,7 × 8,5 millimetriä. Siinä on lasinen näyttö ja takaosa, ja reunat ovat tehty alumiinista. Näyttä on 5,8 tuuman Super AMOLED-näyttö, jonka tarkkuus on 2 960 × 1 440 pikseliä. Puhelimessa on versiosta riippuen 64-256 gigatavua flash-muistia ja neljä gigatavua RAM-muistia. Takakamerassa on 12 megapikseliä ja etukamerassa kahdeksan. Sen lisäksi puhelimessa on kahden megapikselin iiriksen skannaukseen tarkoitettu kamera.
Pääteasema
Pääteasema on Alastair Reynoldsin vuonna 2010 ilmestynyt tieteisromaani. Suomennos ilmestyi 2011.
Red Devil Sport Club
Red Devil Sport Club on Pietarissa perustettu ja toimiva urheiluklubi, jonka lajina on vapaaottelu. Red Devil Sport Club on ollut voimakkaasti tukena, kun Venäjälle perustettiin vapaaottelun lajiliittoa Mix-Fight Associationia vuonna 1996.
Vapaaottelulla on pitkä historia Venäjällä ja se on alun perin lähtöisin ilmavoimien maahanlaskujoukkojen (VDV) aseettoman taistelun vuosittaisista mestaruuskilpailuista, jotka aloitettiin vuonna 1979. Venäjällä käytetyissä säännöissä ainoat suojukset ovat rystysiä suojaavat ohuet, hyvin kevyet sormettomat hanskat, hammassuoja ja alasuoja. Sallittuja tekniikoita ovat muun muassa lyönnit, potkut, polvipotkut, lukot, sidonnat ja kuristukset.
Red Devil Sport Clubin tunnetuimpia ottelijoita ovat Fedor Emelianenko ja hänen rikollisuustaustasta vieläkin kärsivä veljensä Aleksander Emelianenko.
Fargo-Moorhead Jets
Fargo-Moorhead Jets oli yhdysvaltalainen juniorijääkiekkojoukkue, jonka kotikaupunki oli Pohjois-Dakotassa sijaitseva Fargo. Joukkue pelasi North American Hockey Leaguen keskisessä divisioonassa ja sen kotiottelut pelattiin John E. Carlson Coliseumissa.
Fargo-Moorhead Jetsi pelasi ensimmäisen kerran NAHL:ssä kaudella 2003–2004. Kauden 2007–2008 jälkeen sen korvasi USHL:ään pelaamaan perustettu Fargo Force.
Arkane Studios
Arkane Studios on vuonna 1999 perustettu videopeliyritys, jonka päämaja sijaitsee Lyonissa, Ranskassa.
Historia
Arkane Studiosin ensimmäinen videopeli, Arx Fatalis, julkaistiin vuonna 2002. Seuraava julkaisu oli vuoden 2006 Dark Messiah of Might and Magic. Vuonna 2009 2K Marin ilmoitti, että Arkane Studios auttaa BioShock 2:n "suunnittelussa, taiteessa ja animaatiossa".
Elokuussa 2010 ZeniMax Media hankki Arkane Studiosin omistukseensa.
Fun?
Fun? on helsinkiläisen punkyhtye Widowsin ensimmäinen ja ainoa studioalbumi, joka julkaistiin toukokuussa 1980. Yhtyeen laulaja Jacky Ix joutui vankilaan pian levyn julkaisun jälkeen ja yhtyeen ura päättyi kun uudeksi laulajaksi otettu Briardin laulaja Pete "Räkä" Malmi erosi yhtyeestä. Albumin A-puoli on studiossa äänitetty ja B-puoli Tavastian keikalla.
Gunnar Uotila
thumb|upright|Reino Helismaan muistokivi, 1983 (1987), Helsinki. Gunnar Uotila (9. tammikuuta 1913 Hämeenlinna – 14. kesäkuuta 1997 Helsinki) oli suomalainen, erityisesti puuveistoksistaan tunnettu kuvanveistäjä. Puun käsittelyn hän oppi jo lapsena, sillä hänen isänsä oli puuseppä. Eri puulajit olivat Uotilan tärkein materiaali, vaikka hän käytti myös kiveä ja pronssia.
Fun?
Vuonna 2013 Svart Records julkaisi albumista uusintapainoksen.
Gunnar Uotila
Uotila opiskeli Taideteollisessa keskuskoulussa vuosina 1934–1937. Ensi kerran hänen töitään oli näytteillä vuonna 1940 ja siitä lähtien lukuisissa näyttelyissä kotimaassa sekä Berliinissä, Kiirunassa ja Prahassa. Hänen ensimmäinen yksityisnäyttelynsä oli vuonna 1945 ja viimeinen vuonna 1995.
Gunnar Uotilan veistoksia on Ateneumissa ja muissakin Suomen taidemuseoissa. Julkisia veistoksia on monissa kirkoissa kuten Herttoniemen, Puistolan ja Vartiokylän kirkoissa Helsingissä, Pieksämäen Uudessa kirkossa, Maarianhaminan, Vaasan, Rajamäen, Pääskylahden ja Rovaniemen kirkoissa. Hän veisti myös naapurinsa Reino Helismaan hautamuistomerkin sekä muistopatsaan Helsingin Puistolan kaupunginosaan.
Gunnar Uotilan pojanpoika on laulaja Paul Uotila.
Carlos Gruezo
Carlos Armando Gruezo Arboleda (s. 19. huhtikuuta 1995 Santo Domingo) on ecuadorilainen jalkapalloilija, pelipaikaltaan keskikenttäpelaaja. Hän on edustanut kesästä 2019 lähtien Bundesliigassa pelaavaa FC Augsburgia. Aiemmin hän edusti Saksassa VfB Stuttgartia ja Yhdysvalloissa FC Dallasia.
Gruezo teki debyyttinsä Ecuadorin A-maajoukkueessa toukokuussa 2014. Hän pelasi vuoden 2014 maailmanmestaruuskilpailuissa kahdessa alkulohkon ottelussa.
Muuta
Gruezon isä Carlos Armando Gruezo Quiñónez on entinen ammattilaisjalkapalloilija, joka pelasi urallaan yhden A-maaottelun Ecuadorin paidassa vuonna 1998. Ammattilaisuransa hän lopetti vuoden 2006 jälkeen.
Rieju MRT 50
Rieju MRT 50 on Riejun valmistama mopo. Se on tyyliltään enduro tai supermoto. MRT 50ssä on Minarellin valmistama iskutilavuudeltaan 50cm³ nestejäähdytteinen am6-moottori, joka tuottaa 3,4hv (2,5kw), sekä vääntöä korkeimmillaan 3,8Nm. Mopossa on polkukäynnistys, sekä digitaalinen nopeusmittari, joka ei sisällä kierrosluku- tai bensiinimittaria. Rieju MRT on yksi Riejun neljästä mopomallista.
Willemijn Bos
Willemijn Bos (s. 2. toukokuuta 1988 Eelde) on alankomaalainen maahockeypelaaja ja olympiamitalisti. Hän oli mukana Alankomaiden olympiahopeaa saavuttaneessa joukkueessa Rio de Janeirossa 2016.
Bos pelasi Alankomaiden maajoukkueessa ensimmäisen maaottelunsa kesäkuussa 2011. Hän on pelannut 106 maaottelua ja tehnyt niissä kaksi maalia. Nivelsidevamma viimeisessä olympialaisia edeltäneessä harjoitusottelussa esti hänen matkansa Lontoon olympialaisiin 2012 mutta neljä vuotta myöhemmin hän sai Rion kisoista olympiamitalin, minkä jälkeen hän luopui maajoukkuetehtävistä. Hän on MM-kilpailuissa voittanut kultaa kotikisoissa Den Haagissa 2014. Champions Trophyssa saavutuksina on kultaa vuonna 2011, hopeaa vuonna 2016 sekä pronssia vuosina 2012 ja 2014. EM-kilpailuissa hän on voittanut kultaa vuonna 2011 sekä saanut hopeaa vuonna 2015 ja pronssia vuonna 2013.
Bos edustaa vuonna 2018 seuratasolla Larenia. Aiemmin hän on pelannut GHHC Groningenissa. Hän on pelipaikaltaan puolustaja.
Imad ad-Din Zengi
Zengin isä Aq Sunqur al-Hajib oli Aleppon kuvernööri, joka toimi sulttaani Malik-Shah I:n alaisuudessa. Hänet teloitettiin vuonna 1094 syytettynä maanpetoksesta. Isänsä menettänyt nuori Zengi otettiin Mosulin kuvernööri Kerboghan suojeluun, sillä tämä oli ollut Zengin isän hyvä ystävä. Zengi asui Mosulissa seuraavan kolmenkymmenen vuoden ajan, ja kiinnitti lopulta Bagdadin virkamiesten huomion menestyksellään taisteluissa kristittyjä vastaan. Vuonna 1122 hänet nimitettiin Wasitin ja Basran kuvernööriksi.
Vuonna 1123 Zengi kukisti vallankaappausyrityksen kalifi Al-Mustarshidia vastaan. Seuraavana vuonna Al-Mustarshid kuitenkin nousi itse kapinaan, ja sulttaani Mahmud II määräsi Zengin hyökkäämään tätä vastaan. Al-Mustarshidin kukistuttua sulttaani palkitsi Zengin tekemällä tästä Mosulin kuvernöörin vuonna 1127. Pian Zengi sai haltuunsa myös Allepon kaupungin, ja yhdisti sen valtapiiriinsä.
Sulttaani Mahmud kuoli vuonna 1131, mikä synnytti valtataistelun sulttaanin veljien Mas'udin ja Tughrulin sekä Al-Mustarshidin välille. Al-Mustarshid toimi alkuun Tughrulin nimiin, ja kohtasi taistelussa Mas'udia tukeneen Zengin. Zengi hävisi taistelun ja joutui pakenemaan Mosuliin, jota Al-Mustarshid piiritti muutaman kuukauden ajan tuloksetta. Vuonna 1135 Damaskoksen tuore kuvernööri pyysi Zengiltä joukkoja avuksi ja tarjosi kaupunkia Zengille vastapalveluksena. Zengi lähti välittömästi marssimaan kohti Damaskosta, ja valloitti matkalla Haman itselleen. Saavuttuaan Damaskokseen kaupungin kuvernööri oli kuitenkin jo syrjäytetty ja lupauksesta luovuttu. Zengi ei hyväksynyt tätä ja piiritti kaupungin, mutta joutui perääntymään saatuaan kalifilta käskyn jättää kaupungin rauhaan. Sisällissota päättyi lopulta Mas'udin voittoon.
Vuonna 1137 Zengi valloitti Montferrandin linnoituksen Jerusalemin kuningas Fulkilta. Zengin tavoitteena oli kuitenkin yhä Damaskoksen valloitus. Hän avioitui Damaskoksen nuoren kuvernöörin äidin kanssa, otti haltuunsa läheisen Homsin ja oletettavasti Damaskosta peloitellakseen teurasti Baalbekin sotilastukikohdan, vaikka oli taannut tälle rauhanomaisen antautumisen. Damaskos ei kuitenkaan suostunut antautumaan diplomatialla eikä uhkailulla, vaan sen sijaan liittoutui kuningas Fulkin kanssa. Jerusalemin kuningaskunnan ja Damaskoksen yhdistetyt voimat pakottivat Zengin vetäytymään Baalbekista.
Vuonna 1144 Zengi hyökkäsi Diyarbakırin kaupunkia vastaan. Zengin suunnitelmien mukaisesti läheisen Edessan kristitty hallitsija Joscelin II johti joukkonsa liittolaiskaupunkinsa avuksi, ja samalla Zengi käänsi armeijansa heikosti puolustetun Edessan kimppuun. Zengi piiritti kaupunkia neljä viikkoa, kunnes hänen joukkonsa onnistuivat murtamaan suuren osan kaupungin muuria. Kaupungissa alkoi pian säälimätön ryöstely ja teurastus, jonka Zengi lopetti saavuttuaan paikalle ja vakuututtuaan kaupungin kauneudesta. Edessan valtauksella oli merkittävä vaikutus kristittyyn Eurooppaan, ja se osaltaan johti toisen ristiretken alkuun.
Zengi menehtyi vain kaksi vuotta myöhemmin, kun hänen loukkaamansa orja Yarankash murhasi hänet. Zengin läänit jaettiin hänen kahdelle pojalleen, joista vanhempi Saif ad-Din sai itselleen Mosulin läänin ja nuorempi Nur ad-Din sai Aleppon ja Syyrian läänit.
Arisba
Arisba eli Arisbe  oli antiikin aikainen kaupunki ja kaupunkivaltio (polis) Lesboksen saarella Kreikassa. Se sijaitsi noin 1,2 kilometriä koilliseen nykyisestä Arísvin (ent. Tsoumaïlí) kylästä.
Arisban paikalla on akropolis eli linnavuori sekä joitakin linnoitusmuurien ja muiden rakennusten jäänteitä.
KennyS
Kenny ”kennyS” Schrub (s. 19. toukokuuta 1995 ) on ranskalainen ammattilaisuransa lopettanut Counter-Strike: Global Offensive -ja Counter-Strike: Source -pelaaja. Hänet tunnetaan laajasti aggressiivisesta ja tehokkaasta peluustaan AWP-tarkkuuskiväärillä.
Muu elämä
Schrub syntyi ja varttui Digne-les-Bainsissa, Ranskassa. Hänellä on veli.
Ura
KennyS aloitti ammattilaisuransa Counter-Strike: Sourcen parissa vuoden 2012 tammikuussa Team eXtensive!:n parissa. Joukkue saavutti kolme pronssisijoitusta C-tason turnauksista, joita olivat Spirit Lan 9, Gamonlive ja Epsilan 8. KennyS kuitenkín vaihtoi joukkuetansa jo kolmen kuukauden päästä ja liittyi VeryGamesiin. Hän voitti uuden joukkueensa kanssa kaksi tärkeää A-tason turnausta, jotka olivat Mad Catz Invitational: Birmingham ja Multiplay Insomnia 46. KennyS:n vaihdettua Counter-Strike: Global Offensiveen kesken uransa VeryGamesissa, liittyi hän Team LDLC.com -joukkueeseen toukokuussa 2013. Joukkue voitti erittäin tärkeän S-tason turnauksen ESL Major Series One - Summer 2013: Cup #4.
Seuraavina vuosina kennyS vaihtoi joukkuetta useita kertaa lyhyen ajan sisään, päätyen lopulta Titaniin huhtikuussa 2014 korvaten shoxin. Syyskuussa joukkue voitti erittäin merkittävän DreamHack Invitational II -turnauksen. Loppu-urallaan Titanin riveissä kennyS ei saavuttanut kovinkaan merkittäviä tuloksia. Hän siirtyi Team EnvyUsiin heinäkuussa 2015. Joukkue voitti monia tärkeitä turnauksia, joita olivat Intel Extreme Masters Season X - gamescom, DreamHack Open London 2015, Gfinity Champion of Champions , DreamHack Open Cluj⁠-⁠Napoca 2015 , Global eSports Cup - Season 1 ja World Electronic Sports Games 2016.
KennyS siirtyi G2 Esportsiin helmikuussa 2017. Pitkästä urastaan huolimatta G2:n riveissä kennyS ei saavuttanut paljoa hyviä sijoituksia. Joukkue voitti kaksi S-tason turnausta ESL Pro League Season 5 - Finals:n ja DreamHack Masters Malmö 2017:n. Hän lähti joukkueesta marraskuussa 2022. Hän siirtyi Team Falconsiin samana päivänä. Hän pelasi heidän riveissään pelaajana toukokuulle 2023 asti, kunnes vaihtoi roolinsa sisällöntuottajaksi.
Bluetonguevirus
Bluetonguevirus eli sinikielivirus (BTV) on orbiviruksien sukuun kuuluva virus, joka aiheuttaa märehtijöille ja kamelieläimille sinikielitautia. Bluetongueviruksia esiintyy 24 erilaista serotyyppiä, ja lisäksi Sveitsistä on löydetty Toggenburg-orbivirus, jota on ehdotettu serotyyppi 25:ksi. Pääasiassa bluetonguevirus leviää sairaasta yksilöstä terveeseen verta imevien polttiaisten välityksellä, mutta on todettu viruksen leviämistä myös infektoituneen eläimen veren ja siemennesteen välityksellä. Lisäksi tiineenä oleva emo voi siirtää virustartunnan istukan kautta sikiöön.
Esiintyvyys
Bluetonguevirusta esiintyy polttiaisten elinalueilla eri puolilla maapalloa, ja alue on rajoittunut lähinnä 40°N ja 35°S välisille leveysasteille. Tosin viime vuosina virusta on tavattu myös pohjoisempana, minkä syyksi arvellaan ilmaston lämpenemistä. Lämpimämpi ilmasto luo suotuisammat elinolosuhteet polttiaisille myös pohjoisemmilla leveysasteilla. Eri serotyyppejä esiintyy eri osissa maailmaa eri tavoilla jakautuneena. Euroopan alueella esiintyviä serotyyppejä ovat 1, 2, 4, 8, 9 ja 16, ja Pohjois-Euroopassa näistä esiintyy lähinnä serotyyppi 8. Suomessa virusta ei ole tavattu.
Saksan naisten jääkiekkomaajoukkue
Saksan naisten jääkiekkomaajoukkue edustaa Saksaa kansainvälisissä naisten jääkiekko-otteluissa, ja joukkue toimii Deutscher Eishockey-Bundin alaisuudessa.
Saksassa oli vuonna 2017 noin 2 400 naispelaajaa. Vuonna 2022 maassa oli 2 251 rekisteröitynyttä naisjääkiekkoilijaa. Vuonna 2023 heitä oli 2 272. Vuoden 2022 lopulla joukkue oli Kansainvälisen jääkiekkoliiton IIHF:n ylläpitämällä maailmanrankinglistalla 10. sijalla.
Historia
Vuonna 2017 joukkue eteni ensimmäistä kertaa maailmanmestaruuskilpailujen pronssiotteluun, mutta hävisi sen Suomelle maalein 8–0.
Vuoden 2022 maailmanmestaruuskilpailuiden alkusarjan viimeisessä ottelussaan Saksan oli voitettava Tanska varsinaisella peliajalla, jotta Saksa ei putoaisi 1. divisioonan A-lohkoon seuraavaksi kaudeksi. Saksa haki ottelun varsinaisen peliajan lopussa 2–2-tilanteessa tarvitsemaansa voittomaalia ilman maalivahtia kuudella kenttäpelaajalla. Lopulta Saksan Tanja Eisenschmidin teki voittomaalin, kun pelikellossa oli jäljellä vain 0,1 sekuntia. Saksa säilytti paikkansa, mutta kisaemäntä Tanska putosi 1. divisioonan A-lohkoon. Jos ottelu olisi edennyt jatkoajalle, Tanska olisi sen sijaan edennyt historiallisesti kisojen pudotuspeleihin.
Valmentajia
Joukkueen valmentajana on toiminut muun muassa Benjamin Hinterstocker ja hänen jälkeensä Christian Künast. Nykyinen valmentaja on Thomas Schädler.
Olympialaiset
* Saksan alkuperäinen sijoitus oli 7., mutta edellä olleen Venäjän joukkueen diskauksen myötä Saksa nousi 6:nneksi.
Francelia Billington
Elämänvaiheita
Francelia Billingtoinin vanhemmat olivat muusikkoja. Hän kasvoi maatilalla, missä oppi käsittelemään hevosia, mistä taidosta oli myöhemmin hyötyä hänen lännenelokuvarooleissan. Ensimmäisen kerran hän näytteli jo lapsena ja hyvin varhain hän kiinnostui myös valokuvaamisesta.
Sitä, milloin Billington muutti Los Angelesiin, ei tiedetä. Hänen tiedetään asuneen tuttavaperheen luona ja perheen vanhemmat, George Melford vaimoineen, olivat näyttelijöitä. Melfordilla oli kiinnitys Kalem-studioille ja sattuman kautta Billington sai studion elokuvasta pääroolin vain 17-vuotiaana. Muutaman vuoden kuluttua hän sai kiinnityksen Reliance-Majestic studioille.
Elokuvauran alettua Billington kiinnostui kuvaamisesta. Eräässä artikkelissa hän totesi olevansa ylpeämpi kuvaus- kuin näyttelijäntaidoistaan. Myös ohjaajat huomasivat tämän ja alkoivat kysyä hänen mielipidettään siitä, miten näyttelijät pitäisi sijoittaa. Hänen mielipidettään arvostettiin ja aika usein myös otettiin huomioon.
Sopimus Reliance-Majestic studioilla päättyi vuonna 1915 ja vuoteen 1917 saakka hän työskenteli Universalilla. Seuraavaksi oli vuorossa American, jossa hän teki 12 elokuvaa vuosina 1917- 1918. 11 näistä elokuvista valmistui vuoden 1918 puolella. Vuonna 1919 hän näytteli kuuluisan ohjaajan Erich von Stroheimin ohjauksessa. Ensimmäisen lännenelokuvansa Billington teki vuonna 1920. Elokuvassa näytteli myös Tom Mix.
Avioliiton Billington solmi vuonna 1920 elokuvanäyttelijä Lester Cuneon kanssa. Pariskunta sai kaksi lasta, tyttären ja pojan. Pariskunta teki yhdessä useita elokuvia, viimeiset vuonna 1925. Edellisenä vuotena juoruiltiin, että pariskunnan liitto olisi kriisissä ja että Billington nimittelisi miestää viinatrokarin parhaaksi asiakkaaksi. Avioero astui voimaan marraskuussa 1925. Aviomies surmasi itsensä kaksi päivää avioeron voimaanastumisen jälkeen. Tämän jälkeen myös Billingtonin ura elokuvissa oli kääntynyt laskuun ja häntä pidettiin eilisen tähtenä.
Billington kuvasi vuonna 1927 elokuvan A Rough Shod Figther, minkä jälkeen seurasi kolmen vuoden tauko. Vuonna 1930 hän teki viimeisen elokuvansa, The Mounted Stranger, joss hänestä ei ole lähikuvia. Billington oli ollut aina hoikka, mutta nyt hänen laihuutensa oli merkki tuberkuloosista, johon hän menehtyi neljä vuotta myöhemmin.
Dalslanninkoira
Dalslanninkoira (Dalbohund) on sukupuuttoon kuollut ruotsalainen koirarotu.
Ulkomuoto
thumb|250px|Tyypillinen estrelanvuoristokoiraa muistuttanut dalslanninkoira. Dalslanninkoira muistutti ulkoisesti estrelanvuoristokoiraa ja oli tämän ja leonberginkoiran tapaan olemukseltaan leijonamainen. Suteen verrattuna se oli vankkarakenteinen ja tukeva. Se oli kookas, tuuheakarvainen, voimakasrakenteinen ja vaikuttavan näköinen. Sen pää oli leveä ja silmien välistä litteä, kuono melko lyhyt ja leveä. Runko oli pitkä ja lihaksikas, korvat suuret ja riippuvat ja häntä pitkä ja hapsuinen. Raajat olivat suuret ja vankat. Pitkä, runsas karvapeite peitti selän ja hännän. Väritys oli susimainen: joko ruskea, musta harmain laikuin tai kellanharmaa - Ruotsin Kennelliiton mukaan yleisin väritys oli kuitenkin keltainen mustalla satulalla. Säkäkorkeus oli 75–81 cm.
Luonne ja käyttäytyminen
Rotu oli luonteeltaan valpas, nopeasti reagoiva ja erittäin rohkea. On paljon tarinoita koirista, jotka kykenivät jopa tappamaan laumaa uhanneita susia.
Alkuperä
Rotu toimi kookkaana molossityyppisenä laumanvartijana ja karjakoirana, eli käytännössä se suojeli metsissä vapaana laiduntaneita lehmiä, hevosia, lampaita ja vuohia susien, karhujen ja ilvesten hyökkäyksiltä. Koska se oli mastiffityyppinen, se saattoi polveutua viikinkien Brittein saarelta tuomista koirista, jotka sittemmin risteytyivät paikallisten ruotsalaisten koirien kanssa. Maatalouden olosuhteiden muuttuessa ja laidunalueiden siirtyessä metsistä niityille ja muille avoimille alueille tarve dalslanninkoiran kaltaiselle karjakoiralle alkoi vähitellen hiipua, ja tilalle tulivat pienemmät paimentavat koirat. Täten sen käyttötarkoituskin muuttui kotien vahtikoiraksi - usein pihan perällä narussa tai ketjussa pidetyksi, mikä ei tehnyt hyvää sen luonteelle.
Rotu kuoli yleisesti sukupuuttoon jo 1870-luvulla, kun suuret petoeläimet katosivat sen elinalueilta eikä kookkaalle laumanvartijalle, jonka ylläpito kävi kalliiksi, ollut enää käyttöä. Myös vuonna 1854 Kinnekullessa puhjenneen rabiesin ja vuosien 1867–1868 katoaikojen uskotaan vaikuttaneen sen katoamiseen. Lisäksi ampuma-aseiden kehitys salli ihmisten torjua petoja ilman koirien apua.
Viimeisimmät rodunedustajat löytyivät Dalslannista, Bohuslänistä, Taalainmaalta, Värmlannista ja Luoteis-Länsi-Götanmaalta. Viimeiset kuvat dalslanninkoirasta olivat vuosilta 1904 ja 1906 - näistä ensiksi mainittu, Bella-nimisestä nartusta otettu, oli ruotsalaisten kynologien mielestä paras koskaan nähty kuva rodusta. Vuonna 1913 yritettiin saada käyntiin rodun elvytysohjelma, jonka aloitti C.O.G. Wibom. Hän lähetti vetoomuksensa elossa olleiden yksilöiden löytämiseksi kaikkiin Göteborgin, Bohusin ja Älvsborgin alueiden kuntiin sekä niiden pappiloihin ja metsästyslehtiin. Yritykset eivät kuitenkaan tuottaneet tulosta: enää ei kyetty löytämään ainoatakaan yksilöä.
Dalslanninkoira muinaisissa legendoissa
Vanhojen saagojen mukaan viikingeillä olisi ollut kookkaita vartio- ja paimenkoiria, jotka he olivat tuoneet mukanaan kotimaahansa palatessaan Britteinsaarille tehdyiltä retkiltä. Poltetun Njálin saagassa Hlídarendin Gunnar sai lahjaksi suuren irlantilaisen koiran. Olav Tryggvasonin saagassa (Heimskringlassa) on tarina Olavin koirasta, joka saattoi olla paimenkoira.
Yrjö Paananen
Yrjö Väinö Paananen (5. toukokuuta 1886 Helsinki – 3. lokakuuta 1910) oli suomalainen taidemaalari.
Paananen opiskeli Taideteollisessa keskuskoulussa 1901–1904 ja Suomen Taideyhdistyksen piirustuskoulussa 1905–1907. Hän osallistui Suomen Taiteilijain näyttelyihin vuosina 1908 ja 1910. Paananen työskenteli 1907 ja 1909 isänsä kotipitäjässä Viitasaarella. Vuonna 1907 hänen mukanaan Viitasaarella oli myös taidemaalari Yrjö Ollila.
Paananen hukkui lokakuun alussa 1910 ollessaan ampumassa vesilintuja Mjölön saaren lähistöllä kahden muun miehen kanssa. Tuuli vei miesten veneen Pendarmin luodon rannalta, jossa he olivat nousseet maihin, ja Paananen lähti uimalla tavoittamaan karannutta venettä. Hänen voimansa uupuivat kuitenkin kesken. Eräs kalastaja pelasti pari tuntia myöhemmin luodolle jääneet kaksi miestä.